### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 4. november 2020 har vedtaget Magistratens foranstående indstilling af 26. oktober 2020.

Magistratsafdelingen for Teknik og Miljø skal give en mundtlig orientering om Østjysk Bolig til udvalget.

### Resumé

Boligforeningen Østjysk Bolig er i gang med en tryghedsrenovering af deres afdeling 6, Bispehaven.

Renoveringen finansieres med støtte fra Landsbyggefonden i henhold til almenboliglovens § 91. Byrådet har tidligere godkendt at yde den forudsatte kommunale garanti hertil.

Undervejs i renoveringsprocessen er der stødt uforudsete udgifter og ekstraarbejder til for ca. 85 mio. kr.. Landsbyggefonden er indstillet på at yde støtte hertil, og Østjysk Bolig søger hermed Aarhus Kommune om den krævede kommunegaranti til de ekstra 85 mio. kr. støttede lån fra Landsbyggefonden.

Overskridelsen kan primært henføres til ekstraarbejder og uforudsete udgifter i forbindelse med jordarbejder og nedbrydning af parkeringsdæk.

Kommunens accept af garantikravet på lånet er en forudsætning for, at Landsbyggefonden kan yde støtte til overskridelsen.

### Indstilling

Det indstilles:

At 1) byrådet vedtager at yde kommunal garanti på 100 % af det støttede lån på ca. 85 mio. kr. Landsbyggefonden regaranterer 50 % af garantien.

### Sagens forløb

22-10-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-10-2020 Magistraten
Fremsendes til [adresse] med bemærkning, at Magistraten i mødet den 26. oktober 2020 anbefaler, at byrådet tiltræder Magistratsafdelingen for Teknik og Miljøs indstilling af 2. oktober 2020.
 04-11-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 4. november 2020 har vedtaget Magistratens foranstående indstilling af 26. oktober 2020.

Magistratsafdelingen for Teknik og Miljø skal give en mundtlig orientering om Østjysk Bolig til udvalget.